b"\n_START_ARTICLE_\nCriminal Minds\n_START_SECTION_\nSinopsi\n_START_PARAGRAPH_\nLa s\xc3\xa8rie est\xc3\xa0 protagonitzada per la Unitat d'An\xc3\xa0lisi de Conducta, un departament del FBI encarregat de perseguir criminals en s\xc3\xa8rie mitjan\xc3\xa7ant la investigaci\xc3\xb3 del seu perfil conductual.\xc2\xa0Quan la s\xc3\xa8rie es va estrenar al setembre 2005, l'equip estava format pels agents Jason Gideon, Aaron Hotchner, Elle Greenaway, Derek Morgan, Spencer Reid, Jennifer Jareau (J.J.) i Penelope Garcia.\xc2\xa0A la primera temporada,\xc2\xa0Garcia encara no era membre principal de la unitat, tot i tenir un paper recurrent durant la majoria dels episodis.\xc2\xa0_NEWLINE_L'any 2006, a l'inici de la segona temporada, l'actriu Lola Glaudini\xc2\xa0es va acomiadar de la s\xc3\xa8rie per motius personals i la va substituir l'actriu Paget Brewster\xc2\xa0en el paper d'Emily Prentiss.\xc2\xa0_NEWLINE_A l'inici de la tercera temporada, Mandy Patinkin, que interpretava el personatge de Jason Gideon -l\xc3\xadder de la Unitat d'An\xc3\xa0lisi de Conducta-,\xc2\xa0va anunciar la seva sortida de la s\xc3\xa8rie, al\xc2\xb7legant que els continguts dels episodis el disgustaven profundament; Joe Mantegna el va reempla\xc3\xa7ar interpretant\xc2\xa0David Rossi, un agent especial del FBI i escriptor de best-sellers. Tamb\xc3\xa9 durant la tercera temporada l'actriu\xc2\xa0A.J. Cook\xc2\xa0va deixar el rodatge degut al seu embar\xc3\xa0s; posteriorment el seu fill a la vida real ha tingut un paper recurrent com a fill del seu personatge.\xc2\xa0_NEWLINE_A la sisena temporada els personatges de Jennifer Jareau i Emily Prentiss abandonen la s\xc3\xa8rie, la primera per una promoci\xc3\xb3 que \xc3\xa9s obligada a acceptar i la segona per la mort aparent del personatge; aquestes dues baixes van causar un gran descontentament en l'audi\xc3\xa8ncia, que mitjan\xc3\xa7ant queixes a mitjans i xarxes socials, va aconseguir que els dos personatges tornessin a la s\xc3\xa8rie._NEWLINE_La vuitena temporada incorpora l'actriu\xc2\xa0Jeanne Tripplehorn, que durant dues temporades va interpretar el paper d'Alex Blake, una experta en ling\xc3\xbc\xc3\xadstica.\xc2\xa0_NEWLINE_A la desena temporada,\xc2\xa0Jennifer Love Hewitt\xc2\xa0s'uneix al repartiment de la s\xc3\xa8rie, interpretant el paper de Kate Callahan, una agent que havia treballat com a infiltrada en diferents missions del FBI. L'actriu, acabar\xc3\xa0 no renovant per la temporada n\xc3\xbamero 11, degut a motius personals. Durant la mateixa temporada 10, el personatge de Jason Gideon \xc3\xa9s mort, acabant qualsevol possibilitat per Patinkin per retornar a la s\xc3\xa8rie.\xc2\xa0_NEWLINE_L'onzena temporada (setembre 2015) incorpora l'actriu\xc2\xa0Aisha Tyler en el paper recurrent de la doctora Tara Lewis."